মৌলানা আজাদ জাতীয় উর্দু বিশ্ববিদ্যালয়

মৌলানা আজাদ জাতীয় উর্দু বিশ্ববিদ্যালয় হল ভারতের তেলেঙ্গানা অঙ্গরাজ্যের হায়দ্রাবাদ শহরে অবস্থিত একটি কেন্দ্রীয় বিশ্ববিদ্যালয়। ১৯৯৮ সালে এটি প্রতিষ্ঠিত হয়। বিশ্ববিদ্যালয়টির নামকরণ করা হয় ভারতীয় স্বাধীনতা সংগ্রামী ও স্বাধীন ভারতের প্রথম শিক্ষামন্ত্রী এবং ইসলাম ও উর্দু সাহিত্যের পণ্ডিত মৌলানা আবুল কালাম আজাদের নামানুসারে। ২০১৫ সালে অন্ধ্রপ্রদেশ অঙ্গরাজ্যের কর্নুল শহরে অপর একটি বিশ্ববিদ্যালয় স্থাপনের পূর্ব পর্যন্ত এটিই ছিল ভারতের একমাত্র উর্দু বিশ্ববিদ্যালয়।

ইতিহাস
১৯৯৮ সালের জানুয়ারি মাসে এক সংসদীয় আইনের বলে বিশ্ববিদ্যালয়টি প্রতিষ্ঠিত হয়। বিশ্ববিদ্যালয়টি ২০১৬ সালে জাতীয় মূল্যায়ন ও স্বীকৃতি কাউন্সিল (এনএএসি) থেকে "এ" গ্রেড লাভ করে। বিশ্ববিদ্যালয়টি প্রশাসনিক দপ্তর হায়দ্রাবাদের গাচিবোলিতে ২০০ একর জমিতে অবস্থিত।

বিশ্ববিদ্যালয়টির লখনৌতে একটি স্যাটেলাইট ক্যাম্পাস ও শ্রীনগরে একটি ক্যাম্পাস রয়েছে। ভোপাল, দ্বারভাঙা, শ্রীনগর, আওরঙ্গবাদ, সম্ভল, আসানসোল, নুহ ও বিদরের টিচার এডুকেশন কলেজগুলোকে এই বিশ্ববিদ্যালয়ের স্কুল অব এডুকেশন অ্যান্ড ট্রেনিং নির্দেশনা প্রদান করে থাকে। এই বিশ্ববিদ্যালয়ের অধীনে বেঙ্গালুরু, দরভঙ্গ ও হায়দ্রাবাদে তিনটি পলিটেকনিক কলেজ ও তিনটি আইটিআই এবং দরভঙ্গ, হায়দ্রাবাদ ও নুহে তিনটি উর্দু মডেল স্কুল পরিচালিত হয়।

শিক্ষায়তনিক পাঠ্যক্রম
এই বিশ্ববিদ্যালয়ের শিক্ষাক্রম ৭টি শাখায় বিভক্ত।
 ভাষা, ভাষাতত্ত্ব ও ভারতবিদ্যা
 বাণিজ্য ও ব্যবসা ব্যবস্থাপনা
 গণযোগাযোগ ও সাংবাদিকতা
 কম্পিউটার বিজ্ঞান ও তথ্য প্রযুক্তি
 কলা ও সামাজিক বিজ্ঞান
 শিক্ষা ও প্রশিক্ষণ
 বিজ্ঞান

সাতটি শাখার অধীনস্থ বিভাগসমূহ হল
ভাষা, ভাষাতত্ত্ব ও ভারতবিদ্যা শাখা
 আরবি বিভাগ
 ইংরেজি বিভাগ
 হিন্দি বিভাগ
 পার্সি বিভাগ
 উর্দু বিভাগ
 অনুবাদ শিক্ষা বিভাগ

বাণিজ্য ও ব্যবসা ব্যবস্থাপনা শাখা
 বাণিজ্য বিভাগ
 ব্যবস্থাপনা শিক্ষা বিভাগ

 গণযোগাযোগ ও সাংবাদিকতা শাখা
 সাংবাদিকতা ও গণযোগাযোগ বিভাগ

 কম্পিউটার বিজ্ঞান ও তথ্য প্রযুক্তি শাখা
 কম্পিউটার বিজ্ঞান ও তথ্য প্রযুক্তি বিভাগ

কলা ও সামাজিক বিজ্ঞান শাখা
 ইসলাম শিক্ষা বিভাগ
 অর্থনীতি বিভাগ
 ইতিহাস বিভাগ
 রাষ্ট্রবিজ্ঞান বিভাগ
 লোক প্রশাসন বিভাগ
 সমাজবিজ্ঞান বিভাগ
 সমাজকর্ম বিভাগ
 নারী শিক্ষা বিভাগ

শিক্ষা ও প্রশিক্ষণ শাখা
 শিক্ষা ও প্রশিক্ষণ বিভাগ

বিজ্ঞান শাখা
 গণিত বিভাগ
 পদার্থবিজ্ঞান বিভাগ
 রসায়ন বিভাগ
 উদ্ভিদবিজ্ঞান বিভাগ
 প্রাণিবিদ্যা বিভাগ

তথ্যসূত্র

বহিঃসংযোগ
 মৌলানা আজাদ জাতীয় উর্দু বিশ্ববিদ্যালয়ের ওয়েবসাইট

বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৮-এ অন্ধ্রপ্রদেশে প্রতিষ্ঠিত
বিষয়শ্রেণী:ভারতে কেন্দ্রীয় বিশ্ববিদ্যালয়
বিষয়শ্রেণী:ভারতের হায়দ্রাবাদে বিশ্ববিদ্যালয়
বিষয়শ্রেণী:ভারতে ভাষা শিক্ষা
বিষয়শ্রেণী:ভারতের কেন্দ্রীয় বিশ্ববিদ্যালয়
বিষয়শ্রেণী:ভারতে উর্দু
বিষয়শ্রেণী:আবুল কালাম আজাদের স্মারক